# 3.3. Gráficas

# Gráficas en Calc

As gráficas son unha ferramenta da folla de cálculo que nos permite transformar unha táboa chea de números e datos nunha visión clara dos resultados. Nas probas atléticas, por exemplo, poden axudarnos a comparar marcas, ver progresións, analizar diferenzas entre categorías...

Para inserir unha gráfica do tipo que sexa, o primeiro que tes que facer é marcar as celas nas que queres facer a gráfica, ir á barra de menús e darlle a Inserir → Gráfica.

Aparecerá o seguinte asistente:

## Lectura facilitada

A folla de cálculo permite representar datos mediante gráficas.

Os datos adoitan estar nunha táboa.

As gráficas ofrecen unha visión máis clara dos resultados.

Poden facerse gráficas das probas atléticas.

As gráficas poden axudar a:

- Comparar marcas.
- Ver progresións.
- Analizar diferenzas entre categorías.

Para inserir unha gráfica tes que seguir os seguintes pasos:

1. Marcar as celas cos datos que queres empregar na gráfica.
2. Picar en "Inserir" na barra de menú.
3. Escoller "Gráfica". Aparecerá o seguinte asistente:

## Audio

audio/mpeg

## Axuda cos menús do asistente!

Os parámetros que se poden modificar no menú son:

- Tipo de gráfica: nesta parte do menú podes escoller o tipo de gráfica que vas empregar. Por exemplo, as gráficas de columnas, barras, sectores, ou de liña.
- Intervalo de datos: neste apartado do menú o que se selecciona son todas as celas que se van incluír nas gráficas.
- Series de datos: esta opción do asistente permite axustar os datos en detalle. Desta maneira, por exemplo, cada serie de datos que aparecen na gráfica pode aparecer cunha cor diferente.
- Elementos da gráfica: aquí podes engadir ou eliminar títulos, subtítulos e nomes de eixes.

## Audio

audio/mpeg

# Que tipos de gráficas hai en Calc?

En Calc podes atopar diferentes tipos de gráficas.

## Gráficas de comparación

Utilízanse para comparar valores entre categorías. Por exemplo, poderían ser útiles para comparar valores entre infantís, cadetes e júniors, entre homes e mulleres, etc.

Entre as gráficas de comparación que ten Calc, atópanse as seguintes:

- Gráficas de columnas.
- Gráficas de barras.

## Gráficas de proporción

Amosan partes dun total. Poderían utilizarse, por exemplo, para saber que cantidad de homes e mulleres participaron nunha competición determinada.

Entre as gráficas de proporción que ten Calc, atópase a:

- Gráfica de sectores.

## Gráficas de evolución ou tendencia

Permiten representar cambios no valor das variables ao longo do tempo.

Entre as gráficas de proporción que ten Calc, atópanse as seguintes:

- Liñas.
- Áreas.

Nas seguintes páxinas terás a oportunidade de adestrar nelas. Estás preparado/a? Adiante!

## Audio

audio/mpeg

Páxina 14 de 27

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)