# 5. Podio

# O que aprendiches

Aquí tes un resumo visual do proceso levado a cabo ao longo deste recurso, no que os datos, a información e a folla de cálculo foron os protagonistas:

## Audio

audio/mpeg

## Conclusións

- Fixeches un quecemento para repasar as partes da folla de cálculo, as operacións básicas, e a maneira de organizar os ficheiros e cartafoles.
- O adestramento serviuche para mellorar coa folla de cálculo, tanto no manexo básico como no emprego de novas funcións e creación de gráficas a partir de táboas.
- Finalmente levaches a cabo, xunto co teu grupo, o campionato, no que aplicaches o aprendido durante os adestramentos a unha proba atlética.

# Cerimonia de entrega de medallas

O mellor dun campionato é o momento do podio, no que os e as deportistas comparten xuntos a alegría e o orgullo polo esforzo realizado. Vós ides recrear ese momento, pero neste caso, presentaredes, con orgullo, os informes que fixestes ao resto da clase.

Para iso ides levar a cabo unha exposición oral na aula na que cada grupo presentará a súa proba, e explicará as conclusións ás que chegou.

É importante que prestes atención as conclusións dos outros equipos, xa que terás que coavaliar os seus informes.

Prepárate para subir ao podio, compartir aprendizaxes e celebrar o camiño percorrido!

## Subida ao podio

### O guión

Cada equipo preparará o guión da súa exposición, é dicir, o que lle vai contar ao resto da clase.

Lembrade incluír:

- As conclusións relativas a cada categoría.
- As conclusións conxuntas da vosa proba.
- Unha breve valoración do proceso: as dificultades que atopastes, como as solucionastes, etc.

### A exposición

Cada equipo proxectará o seu informe final e irá explicándoo ao resto da clase.

Establecede ben as quendas para as intervencións de cada membro do equipo, xa que todas as persoas integrantes deben participar.

### A avaliación

Mentres que non estás facendo a túa presentación, debes valorar as do resto de equipos.

Para iso, emprega a rúbrica de cooavaliación que atoparás máis abaixo.

A túa opinión é moi valiosa, así que fai valoracións obxectivas e construtivas.

### O peche

Ao peche da cerimonia, teranse en conta os resultados da coavaliación para outorgar as seguintes medallas:

- Informe máis claro.
- Deseño máis creativo e traballado.
- Contido máis rigoroso.

## Lectura facilitada

É o momento de presentar o teu informe ao resto da clase.

Farás unha exposición oral co teu grupo.

Presentarás a túa proba e explicarás as conclusións grupais.

Prestarás atención ao resto de exposicións.

Valorarás os informes dos outros grupos cunha rúbrica de coavaliación.

Atoparás a rúbrica de coavaliación máis abaixo.

Prepárate para subir ao podio e compartir aprendizaxes!

## Subida ao podio

### O guión

Cada equipo prepara o que lle dirá ao resto da clase

Lembrade incluír:

- As conclusións relativas a cada categoría.
- As conclusións conxuntas da vosa proba.
- Unha breve valoración do proceso: as dificultades que atopastes, como as solucionastes, etc.

### A exposición

Cada equipo proxectará o seu informe.

Cada equipo explicará o informe ao resto da clase.

Todas as persoas integrantes deben participar.

### A avaliación

Valora ao resto de grupos.

Emprega a rúbrica de coavaliación que atoparás máis abaixo.

Fai valoracións obxectivas e construtivas.

### O peche

Ao peche da cerimonia, daranse as seguintes medallas ao:

- Informe máis claro.
- Deseño máis creativo e traballado.
- Contido máis rigoroso.

Teranse en conta as valoracións da rúbrica.

## Audio

audio/mpeg

# Rúbrica de coavaliación

A continuación, tedes a rúbrica de coavaliación, que vos servirá para valorar os informes dos demais equipos e enriquecer, de forma cooperativa, o voso propio.

Rúbrica de coavaliación do informe final
| Especialista | Profesional | Principiante
--- | --- | --- | ---
Organización | O contido está ben organizado e maquetado. A simple vista compréndese claramente o que está representado no informe (2,0) | O contido está organizado ou maquetado. Compréndese axeitadamente o que está representado no informe (1,0) | O contido non está suficientemente organizado e maquetado, e non se comprende o informe (0,5)
Deseño e gráficas | O deseño está coidado e o acabado é orixinal. As gráficas están ben elixidas e son claras. (2,0) | Ten partes creativas e orixinais, pero o deseño é común. As gráficas poderían mellorarse (1,0) | O deseño presenta formas comúns e pouco creativas. As gráficas non son axeitadas (0,5)
Resultados | Interpretan ben os datos, e os resultados son coherentes e teñen rigor. (2,0) | Interpretan os datos, pero os resultados poderían explicarse mellor (1,0) | Non se analizan os datos, ou as conclusións non son claras (0,5)
Traballo en equipo | Todos os membros do grupo participan de forma equilibrada (2,0) | Todos participan, aínda que un/ha fala máis có resto (1,0) | Hai algún membro do grupo que non participa (0,5)
Explicación | A explicación foi clara, permitiu comprender mellor a información presentada nas táboas e gráficas. (2,0) | Explican axeitadamente, aínda que ás veces dubidan ou len demasiado (1,0) | Enténdese pouco, ou non se expón ben o traballo (0,5)

Elaboración propia (proxecto cREAgal). Rúbrica de coavaliación do informe final (CC BY-NC-SA)

- Actividade
- Nome
- Data
- Puntuación
- Notas
- Reiniciar
- Imprimir
- Aplicar
- Ventá nova

# Reflexión final

Finalizado o reto, é o momento de valorar o traballo feito por todos os grupos da clase.

Abre o teu diario de aprendizaxe e completa a táboa de coavaliación que atoparás na Fase 5.

Despois, comenta co resto dos grupos as puntuacións deste apartado para escribir un resumo das conclusións xerais.

## Lectura facilitada

Finalizaches o reto.

Valora o traballo feito por todos os grupos da clase.

Abre o teu diario de aprendizaxe.

Completa a táboa de coavaliación que atoparás na Fase 5.

Comenta co resto dos grupos as puntuacións que obtiveches.

Escribe un resumo das conclusións xerais.

## Audio

audio/mpeg

Páxina 24 de 27

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)