# 4.2. O equipo para un!

# Charla de equipo

As xogadas individuais déronvos como resultado os informes de cada categoría, pero lembrade que sodes un equipo, polo que cómpre que as poñades en común para seguir obtendo información de interese.

A continuación tes a estratexia para xerar o informe final e máis abaixo podes ver un exemplo feito con outros datos. Adiante, campión/a!

## O proceso

### 1. Creación dun arquivo único

- Creade un libro de Calc cos resultados das categorías individuais que se chame Resultados_Nomedaproba.ods.
- Lembra que o libro ten que ter 4 follas:
  - 3 follas para os resultados de cada categoría, é dicir, os resultados que cada membro do grupo obtivo no seu informe individual. Para isto, creade unha folla que se chame "Categoría_Nome_Apelido" para cada membro do equipo. Nesta folla estarán os informes individuais de cada membro.
  - 1 folla co nome da proba da que se ocupou o voso equipo ("100 ml" ...).

### 2. Elaboración do informe grupal

Na folla grupal, tedes que presentar a información global da proba, presentando os datos conxuntos de todas as categorías. Polo tanto tedes que:

- Escoller e incluír os rexistros cos datos de cada membro do grupo que ofrezan información relevante da súa categoría.
- É básico que vos poñades de acordo para que os datos sexan coherentes. Por exemplo, se comparades distintas categorías, non podedes escoller nunha categoría os mellores tempos e noutra as medias.
- Elaborar como mínimo un gráfico con información da vosa proba, na que se amosen resultados das tres categorías.

### 3. Maquetaxe do informe

Lembrade presentar os resultados dun xeito visual axeitado.

- As táboas deben ter destacados os títulos, deben ter bordos e dimensións apropiadas.
- Os gráficos deben ser os idóneos para a información que se quere presentar, e ter título, nomes dos eixes e lenda se é preciso.

## Lectura facilitada

Obtivestes de xeito individual os informes de cada categoría.

Pero lembrade que sodes un equipo.

Debedes xuntar eses datos para seguir obtendo información de interese.

A continuación tes a estratexia para xerar o informe final.

Máis abaixo podes ver un exemplo feito con outros datos.

Adiante, campión/a!

## O proceso

### 1. Creación dun arquivo único

- Creade un libro de Calc cos resultados das categorías individuais que se chame Resultados_Nomedaproba.ods.
- Lembra que o libro ten que ter 4 follas:
  - 3 follas para os resultados de cada categoría. En cada unha estarán os resultados que cada membro do grupo obtivo no seu informe individual. Para isto, creade unha folla que se chame "Categoría_Nome_Apelido" para cada membro do equipo. Nesta folla estarán os informes individuais de cada membro do equipo. E esa folla levará o seu nome e apelido e a categoría na que traballou.
  - 1 folla co nome da proba da que se ocupou o voso equipo ("100 ml" ...).

### 2. Elaboración do informe grupal

Na folla grupal presentade a información global da proba.

Presentaredes os datos conxuntos de todas as categorías.

Polo tanto tedes que:

- Escoller e incluír os datos de cada membro do grupo que ofrezan información relevante da súa categoría.
- É básico que vos poñades de acordo para que os datos sexan coherentes. Por exemplo, non podedes escoller nunha categoría os mellores tempos e noutra as medias.
- Elaborar como mínimo un gráfico con información da vosa proba. Ese gráfico amosará resultados das tres categorías.

### 3. Maquetaxe do informe

Lembrade presentar os resultados dun xeito visual axeitado.

- Destacade os títulos nas táboas.
- Poñede bordos e dimensións apropiadas nas táboas.
- Escollede os gráficos máis axeitados para a información que se quere presentar.
- Poñede título e nomes nos eixes dos gráficos.
- Incluíde a lenda da gráfica se é necesario.

## Audio

audio/mpeg

# O informe final

A continuación tedes un exemplo dun informe creado a partir dunha folla de cálculo. Lembra que o voso informe terá como mínimo unha táboa de datos e unha gráfica que a acompañe.

## Táboa de datos

A táboa de datos do voso informe debe comparar resultados das 3 categorías.

O seguinte exemplo, aínda que é dunha proba diferente (a clasificación do mundial de F1), poder servirvos como mostra:

## Gráfica 1

O voso informe terá, como mínimo, unha gráfica na que se poida ter unha visual dos datos da táboa.

No seguinte exemplo vedes unha gráfica coas puntuacións dos pilotos do mundial de F1.

## Gráfica 2

Pode haber algún gráfico máis que complemente a información.

Por exemplo, aquí amósase un gráfico de barras empilladas no que figuran os resultados de todas as carreiras de F1 (aínda que non se ven as puntuacións como na táboa).

## Lectura facilitada

A continuación tedes un exemplo dun informe creado a partir dunha folla de cálculo.

O voso informe terá como mínimo unha táboa de datos e unha gráfica que a acompañe.

## Táboa de datos

A táboa de datos do voso informe debe comparar resultados das 3 categorías.

O seguinte exemplo é dunha proba diferente (a clasificación do mundial de F1). Pode servirvos como mostra:

## Gráfica 1

O voso informe terá, como mínimo, unha gráfica.

Nela poderase ter unha visual dos datos da táboa.

No seguinte exemplo vedes unha gráfica coas puntuacións dos pilotos do mundial de F1.

## Gráfica 2

Pode haber algún gráfico máis que complete a información.

Por exemplo, aquí amósase un gráfico de barras empilladas.

Nel figuran os resultados de todas as carreiras de F1 (aínda que non se ven as puntuacións como na táboa).

## Audio

audio/mpeg

Páxina 22 de 27

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)