# 2.2. Comeza a organizar

# A importancia de organizar

Seguramente algunha vez necesitaches algún material ou ferramenta e non o atopaches, porque non estaba organizado.

Co ordenador pode pasar o mesmo. É importante manter a orde para aforrar tempo ao acceder aos ficheiros ou aos programas informáticos e evitar perder información.

## Lectura facilitada

Por que ordenar os ficheiros no ordenador?

- Aforras tempo cando buscas un documento.
- Non perdes información importante.

Como organizar as carpetas?

- Crea carpetas principais: por exemplo, "Fotos", "Materias".
- Crea subcarpetas dentro de cada carpeta: por exemplo, "Tecno" ou "Mates" na carpeta "Materias".
- Nomea os ficheiros con claridade: por ejemplo, "Traballo_Tecno".
- Non dupliques os ficheiros, porque crea confusión.

Consellos para nomear ficheiros:

- Nomes breves e claros: por exemplo, "Traballo".
- Ordena empregando AnoMesDía: por exemplo, "TrabajoTecno20260120".
- Non empregues espazos, acentos nin caracteres especiais. Emprega guións baixos _ .

## Audio

audio/mpeg

## Consellos para a estrutura en cartafoles

1. Crea cartafoles principais: "Fotos", "Presentacions", "Materias", "Xogos".
2. Crea subcartafoles: por exemplo, dentro da carpeta "Materias": "Tecno", "Mates".
3. Dá nomes identificables aos ficheiros ".ods": "Tecno_atletismo.ods".
4. Evita duplicar os ficheiros.

## Audio

audio/mpeg

## Nomes de cartafoles e ficheiros

- Emprega nomes breves, claros e descritivos.
- Para documentos similares, usa o formato AnoMesDía, desta forma os documentos quedarán ordenados por data. Por exemplo: "TraballoTecno20260120.ods".
- Non empregues espazos: usa guións para separar palabras: "Probas_de_atletismo".
- Non empregues caracteres especiais ou acentos.
- Organiza por orde alfabética.

## Audio

audio/mpeg

# Trucos para xestionar ficheiros

Consellos para xestionar os ficheiros dentro do teu sistema operativo.

TAREFA | COMO FACER
--- | ---
Seleccionar un ficheiro | Fai clic no ficheiro que queiras seleccionar.
Seleccionar varios ficheiros consecutivos | Se ves os arquivos como iconas, arrastra o rato arredor dos que queres seleccionar. Se ves os ficheiros nunha lista, fai clic no primeiro, mantén pulsada a tecla Shift (Maiúscula), e logo fai clic no último.
Seleccionar ficheiros non consecutivos | Mantén pulsada a tecla Ctrl e fai clic en cada ficheiro que queiras seleccionar.

Tecla Shift

Tecla Control

## Audio

audio/mpeg

# Copias de seguridade e ficheiros comprimidos

Nos dispositivos é fundamental gardar a información máis importante, de maneira que non se poida perder. Isto pódese facer de maneira manual, por exemplo gardando os ficheiros e cartafoles nun USB, ou ben na nube (por exemplo, na aula virtual de Moodle).

Os ficheiros comprimidos son contedores que agrupan e reducen o tamaño dos ficheiros. Ademais, teñen a vantaxe de que permiten enviar un só ficheiro para en realidade enviar moitos no seu interior.

- Software: Xestor de ficheiros (software Abalar), 7-Zip, WinRAR, ...
- Formatos comúns: .zip, .7z, .tar.xz

## .zip

Compatible con todos os sistemas operativos.

## .tar.xz

Ficheiros máis pequenos, pero só compatible con Linux e Mac.

## .7z

Ficheiros pequenos. Por defecto é compatible con Linux Abalar, pero no caso de Windows e Mac debe estar instalado o software libre 7-Zip (Abre en nova xanela).

## Lectura facilitada

É moi importante gardar a información más valiosa. Podes facelo de dúas formas:

- Manual: copias os datos nun USB ou nun disco externo.
- Automática: gardas os datos en Internet (Moodle, Google Drive).

Os arquivos comprimidos son como caixas onde gardas varios arquivos xuntos, e ocupan menos espazo.

Vantaxes:

- Reducen o tamaño dos arquivos.
- Facilitan enviar varios arquivos nun só.

Exemplos de programas para comprimir arquivos: Xestor de archivos Abalar, 7-Zip, WinRAR.

Formatos máis usados:

- .zip
- .7z
- .tar.xz

## Audio

audio/mpeg

# Comeza a organizar!

Duración: 15 minutos Agrupamento: individual e grupal

Agora é a túa quenda. A continuación tes un esquema do proceso que debes seguir para comezar a traballar cos datos do reto:

## Audio

audio/mpeg

## A base de datos

A continuación tes a base de datos do concello.

Descarga no teu ordenador o seguinte ficheiro e gárdao co nome "Datos_atletismo.ods"

"Base_datos_probas_deportivas.ods" (descarga o documento)

## Lectura facilitada

A continuación tes a base de datos do concello.

Descarga no teu ordenador o seguinte ficheiro e gárdao co nome "Datos_atletismo.ods"

"Base_datos_probas_deportivas.ods" (descarga o documento)

## Audio

audio/mpeg

## Os pasos que debes seguir

1. Abre no teu ordenador o ficheiro "Datos_atletismo.ods" coa base de datos que acabas de descargar.
2. Elixe, xunto ao teu grupo, a proba de atletismo na que ides traballar cos datos. Cada grupo ocuparase dunha proba diferente, polo que deberedes chegar a un acordo co resto da clase para que non haxa coincidencias.
3. Agora elixe en que categoría vas traballar ti individualmente: infantil, cadete ou júnior.
4. Abre un ficheiro novo da folla de cálculo e noméao dunha maneira que sexa representativa da proba e categoría (por exemplo, "Pablo_100m_cadete.ods" ou "Marta_lonxitude_infantil.ods").
5. Crea un cartafol cun nome para o proxecto (por exemplo: "Olimpiadas_Alba").
6. Garda no cartafol o ficheiro descargado e o ficheiro novo que acabas de crear.
7. Comprime o cartafol.
8. Garda o ficheiro comprimido nos ficheiros privados.

## Lectura facilitada

1. Abre no teu ordenador o ficheiro "Datos_atletismo.ods" coa base de datos que acabas de descargar.
2. Elixe, xunto ao teu grupo, a proba de atletismo na que ides traballar cos datos.
   - Cada grupo ocuparase dunha proba diferente.
   - Chegade a un acordo co resto da clase para non repetir proba.
3. Elixe en que categoría vas traballar ti.
   - As categorías posibles son: infantil, cadete ou júnior.
4. Abre un ficheiro novo:
   - Noméao de maneira axeitada.
   - O nome debe incluír mención á proba e categoría.
   - Este é un exemplo: "Pablo_100m_cadete.ods" ou "Marta_lonxitude_infantil.ods".
5. Crea un cartafol cun nome para o proxecto.
   - Por exemplo: "Olimpiadas_Alba".
6. Garda no cartafol o ficheiro descargado e o ficheiro novo que acabas de crear.
7. Comprime o cartafol.
8. Garda o ficheiro comprimido nos ficheiros privados.

## Audio

audio/mpeg

# Momento de reflexión

Parabéns! Superaches esta segunda fase recordando algúns dos contidos que coñecías sobre a folla de cálculo e tamén descubrindo novas operacións que te axudarán a traballar cos datos deste reto con maior facilidade.

Tamén participaches co teu equipo nas primeiras tarefas de partillar o traballo e tomar decisións.

Agora farás unha pausa para reflexionar sobre o teu traballo nesta fase e poñelo en común cos membros do teu equipo.

Parecéronche sinxelas as actividades propostas sobre o manexo da folla de cálculo? Como foi o traballo co teu equipo? Houbo acordos na partilla do traballo e organización da información do reto?

Anota as túas respostas na Fase 2 do teu diario de aprendizaxe.

## Lectura facilitada

Parabéns!

Recordaches contidos sobre a folla de cálculo.

Descubriches novas operacións.

Sabes como traballar cos datos de forma máis sinxela.

Participaches co teu equipo nas primeiras tarefas do reto.

Agora reflexionarás sobre o teu traballo.

Poñeralo en común cos membros do teu equipo.

Le estas preguntas:

- Parecéronche sinxelas as actividades propostas sobre o manexo da folla de cálculo?
- Como foi o traballo co teu equipo?
- Houbo acordos na partilla do traballo e organización da información do reto?

Anota as túas respostas na Fase 2 do teu diario de aprendizaxe.

## Audio

audio/mpeg

Páxina 6 de 27

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)