# 3.4. Preparación do terreo

# Posta a punto

Duración: 15 minutos Agrupamento: individual e grupal

Agora que rematastes os adestramentos, cómpre facer a posta a punto para o campionato, é dicir, para afrontar o reto que tedes por diante.

Lembrade que cada un de vós xa ten no seu cartafol dous ficheiros: "Datos_atletismo" e o ficheiro co voso nome e a categoría coa que ides traballar.

É o momento de facer o filtrado para que cada integrante do equipo teña unicamente os datos cos que ides traballar na fase 4. Seguide os pasos do 1 ao 7, sabendo que ata o paso 6 as follas de todos os membros do grupo van ser iguais:

## 1. Abrir os ficheiros

En grupo, abride o ficheiro de "Datos_atletismo" e a folla individual de cada membro.

## 2. Copiar as cabeceiras

Copiade as cabeceiras do ficheiro "Datos_atletismo" na vosa folla individual: Dorsal, Apelido 1, Apelido 2, Nome... ata chegar aos 3 intentos da primeira proba.

## 3. Filtrar os datos da primeira proba

Filtrade os datos da primeira proba para coller unicamente a proba coa que vai traballar o voso equipo. Copiade todos os datos para o voso ficheiro, excepto os referidos á segunda proba.

## 4. Filtrar os datos da segunda proba

Quitade o filtro para que volvan aparecer todos os datos outra vez.

Agora toca filtrar os datos na segunda proba para coller unicamente os que se refiren á proba que vai traballar o voso equipo. Copiade todos os datos para o voso ficheiro, excepto os da primeira proba, pero neste caso, as columnas referidas á proba 2 debedes pegalas na proba 1, xa que son os que vos interesan.

## 5. Quitar o filtro

Quitade o filtro para que volva aparecer a folla de "Datos_atletismo" completa unha vez máis.

## 6. Organizar os datos por dorsal

Na vosa folla, podedes organizar os datos por dorsal. Para iso, hai que darlle a Datos → Ordenar, e ordenar pola columna na que aparece o dorsal con orde ascendente.

## 7. Filtrar por categoría

Creade unha folla individual para cada membro do grupo. Na vosa folla individual, filtrade por "Categoría" para quedardes unicamente cos datos da categoría coa que ides traballar durante o reto: infantil, cadete ou júnior.

## Lectura facilitada

Duración: 15 minutos Agrupamento: individual e grupal

Rematstes os adestramentos.

Cómpre prepararse para o reto que tedes por diante.

Lembrade que cada un de vós xa ten no seu cartafol dous ficheiros:

1. "Datos_atletismo"
2. O ficheiro co voso nome e a categoría coa que ides traballar.

É o momento de facer o filtrado.

Así cada integrante do equipo terá só os datos cos que vai a traballar na fase 4.

Seguide os pasos do 1 ao 7.

Ata o paso 6 as follas de todos os membros do grupo van ser iguais:

## 1. Abrir os ficheiros

En grupo, abride:

- o ficheiro de "Datos_atletismo"
- a folla individual de cada membro.

## 2. Copiar as cabeceiras

Copiade as cabeceiras do ficheiro "Datos_atletismo" na vosa folla individual: Dorsal, Apelido 1, Apelido 2, Nome... ata chegar aos 3 intentos da primeira proba.

## 3. Filtrar os datos da primeira proba

Filtrade os datos da primeira proba.

Collede unicamente a proba coa que vai traballar o voso equipo.

Copiade todos os datos para o voso ficheiro, excepto os referidos á segunda proba.

## 4. Filtrar os datos da segunda proba

Quitade o filtro.

Así aparecen todos os datos outra vez.

Filtrade os datos na segunda proba.

Así colleredes unicamente os que se refiren á proba que vai traballar o voso equipo.

Copiade todos os datos para o voso ficheiro, excepto os da primeira proba.

Neste caso, as columnas referidas á proba 2 debedes pegalas na proba 1, xa que son as que vos interesan.

## 5. Quitar o filtro

Quitade o filtro.

A folla de "Datos_atletismo" aparecerá completa unha vez máis.

## 6. Organizar os datos por dorsal

Dálle a Datos → Ordenar.

Selecciona a opción de Ordenar pola columna na que aparece o dorsal con orde ascendente.

## 7. Filtrar por categoría

Creade unha folla individual para cada membro do grupo.

Na vosa folla individual, filtrade por "Categoría" para quedardes unicamente cos datos da categoría coa que ides traballar durante o reto: infantil, cadete ou júnior.

## Audio

audio/mpeg

# Momento de reflexión

Parabéns! Superaches esta terceira fase na que fixeches os adestramentos sobre o manexo básico, as funcións, e as gráficas.

Estes adestramentos van axudarte moito na seguinte fase, que será facer o reto posible.

Agora farás unha pausa para reflexionar sobre o teu traballo nesta fase e poñelo en común cos membros do teu equipo.

Que aprendiches sobre o formato e as operacións con celas? Que función che resultou máis útil para analizar os tempos dos atletas? Que tipo de gráfico che pareceu máis axeitado para representar os resultados dunha proba atlética?

Anota as túas respostas na Fase 3 do teu diario de aprendizaxe. A continuación, coméntaas co resto de persoas do teu equipo.

## Lectura facilitada

Parabéns!

Superaches esta terceira fase.

Nela fixeches adestramentos sobre:

- manexo básico de Calc,
- funcións,
- e gráficas.

Estes adestramentos axudarante moito no reto.

Agora farás unha pausa.

Vas reflexionar sobre o teu traballo nesta fase 4.

Logo, farás unha posta en común cos membros do teu equipo.

Responderás a preguntas como estas:

- Que aprendiches sobre o formato e as operacións con celas?
- Que función che resultou máis útil para analizar os tempos dos atletas?
- Que tipo de gráfico che pareceu máis axeitado para representar os resultados dunha proba atlética?

Anota as túas respostas na Fase 3 do teu diario de aprendizaxe.

Escribe tamén as conclusións grupais.

## Audio

audio/mpeg

Páxina 18 de 27

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)